Správa je predkladaná v zmysle §18 f zákona NR SR č. 369/1990 Zb. o obecnom zriadení v znení neskorších zmien a doplnkov a v zmysle Štatútu mesta Košice §18 ods. 4 za obdobie 
od posledného rokovania Mestského zastupiteľstva v Košiciach konaného dňa 21. 06. 2011.
	Zamestnanci Útvaru hlavného kontrolóra mesta Košice boli poverení vykonať kontroly v Centre voľného času Technik, v materských školách Bernolákova 14, Turgenevova 7 a Kežmarská 46 v Košiciach a kontrolu použitia a vyúčtovania finančných prostriedkov z rozpočtu mesta podľa VZN č. 76 o poskytovaní dotácií z rozpočtu mesta Košice. 
	Kontroly boli zamerané na nakladanie s majetkom a vybraných položiek príjmov a výdavkov za obdobie rokov 2009 – 2010 a dodržiavanie zákona č. 583/2004 Z. z. o rozpočtových pravidlách samosprávy v znení neskorších predpisov, zákona č. 523/2004 Z. z. o rozpočtových pravidlách verejnej správy, zákona č. 431/2002 Z. z. o účtovníctve v znení neskorších predpisov, zákona č. 25/2006 Z. z. o verejnom obstarávaní v znení neskorších predpisov, zákona č. 152/1994 Z. z. o sociálnom fonde v znení neskorších predpisov a zákona 
č. 283/2002 Z. z. o poskytovaní cestovných náhradách, VZN č. 76 o poskytovaní dotácií z rozpočtu mesta Košice a  interných predpisov. 
Kontrolná činnosť bola vykonávaná podľa základných pravidiel kontrolnej činnosti. Kontrolované subjekty voči kontrolným zisteniam nepodali námietky v stanovenom termíne. 
V materských školách Bernolákova 14 a Turgenevova 7 v Košiciach neboli zistené porušenia všeobecne záväzných predpisov a interných predpisov.
Zamestnanci ÚHK boli poverení vykonať tematické kontroly nad rámec plánu kontroly, ktoré boli zamerané na:
-	hospodárenie a účelového vynaloženia finančných prostriedkov vo verejnom obstarávaní na spracovanie projektu a žiadosti o pridelenie finančného príspevku zo zdrojov 
ES pre projektový zámer „ Zníženie emisií modernizáciou MHD mesta Košice“
-	vybavovanie sťažností a petícií za rok 2010
V súčasnosti sa ukončuje kontrola a Správa o výsledku kontroly bude predložená na najbližšie rokovanie MZ v Košiciach.
V správe o činnosti uvádzam súhrn najzávažnejších kontrolných zistení v týchto subjektoch:
1)	CVČ Technik, Orgovánová 5, Košice 
Kontrolné zistenia pri nakladaní s majetkom a vybraných položiek príjmov a výdavkov:
-	porušenie § 29 - § 30 zákona č. 431/2002 Z.z. o účtovníctve – nepreukázaná inventarizácia majetku,
-	porušenie § 7 ods. 1 zákona č. 431/2002 Z.z. o účtovníctve – DHM neúčtované a nevykazované na podsúvahovom účte, 
-	porušenie § 36 opatrenia MF SR č. MF/16786/2007-31, a to neevidovaním dreva ako materiál na sklade,
-	chýbajúce prezenčné listiny, vyúčtovania prepravy a drobných nákupov,
-	porušenie zákona č. 283/2002 Z. z. o poskytovaní cestovných náhrad - cestovné príkazy,
-	nákup neefektívneho špeciálneho profesionálneho náradia a nástrojov pre drevárenskú výrobu a stavebnú činnosť, nepredložené mesačné výkazy odpracovaných hodín s popisom činnosti za vedenie záujmového útvaru – tréner futbalu za august, september a október 2010, nepredložené rozpisy činnosti za lektorskú činnosť, rozpisy za opravu fasády v lodenici Košice – Anička, nákup dreva zúčtovaný do spotreby bez uvedenia jeho použitia. 

2)	Materská škola Kežmarská 46, Košice
	Kontrolou bolo zistené, že výška ročného nájomného nebola po celú dobu nájmu upravená v zmysle § 7 písm. b) ods. 2 Pravidiel prenajímania školského majetku vo vlastníctve mesta Košice v jednom prípade. Vecné a technické zabezpečenie nakladania s majetkom materskej školy zabezpečuje Referát školstva, športu a mládeže Magistrátu mesta Košice. Školský majetok môžu byť prenajímaný dlhodobo minimálne za 9,96 € /m2 za kalendárny rok. Tým, že nebola výška ročného prenájmu upravená, vznikol nižší príjem o 2 171,48 € ročne v neprospech mesta. 
3)	Magistrát mesta Košice, Tr. SNP 48/A, Košice
a)	Kontrolné zistenia pri kontrole hospodárenia a účelového vynaloženia finančných prostriedkov vo verejnom obstarávaní na spracovanie projektu a žiadosti o pridelenie finančného príspevku zo zdrojov ES pre projektový zámer „ Zníženie emisií modernizáciou MHD mesta Košice“:
-	porušenie zákona č. 25/2006 Z. z. o verejnom obstarávaní – v  § 41 ods.3 (nepreukázané doručenie zápisníc z otvárania obálok jednotlivým uchádzačom), v § 101 ods. 2 (neúplná dokumentácia - nepredložené cenové ponuky uchádzačov),
-	porušenie Usmernenia postupu v procese verejného obstarávania v podmienkach MMK a útvarov bez právnej subjektivity účinného od 01. 05. 2006 (nepreukázané zverejnenie výzvy na úradnej tabuli),
-	porušenie finančnej disciplíny podľa § 31 ods. 1 písm. j) zákona č. 523/2004 Z. z. o rozpočtových pravidlách verejnej správy (vyplatenie ďalšej odmeny, a to 4% zo schváleného nenávratného finančného príspevku, t.j. 433 624,30 € s DPH), čo je v rozpore s výsledkami verejného obstarávania a nehospodárnym, neefektívnym vynaložením finančných prostriedkov. Uzavretá mandátna zmluva je v rozpore so súťažnými podkladmi a s ponukou predloženou uchádzačom, nakoľko cena za realizáciu predmetnej zákazky bola ponúknutá 
vo výške 56 600 € bez DPH (s DPH 67 354 €). 
b)	Kontrolné zistenia pri kontrole použitia a vyúčtovania poskytnutých dotácií podľa VZN č. 76 o poskytovaní dotácií z rozpočtu mesta Košice v roku 2010 pre ŠK ČH HORNETS a BK DOBRÍ ANJELI:
–	pri kontrole vykonanej NKÚ vyplynulo, že referát školstva, športu a mládeže MMK akceptoval účtovné doklady, ktoré nesúviseli s účelom uzatvorených zmlúv. Tieto nedostatky boli odstránené po upozornení NKÚ a následnou opätovnou kontrolou boli príjemcami predložené  písomné správy o čerpaní dotácie a účtovné doklady, ktoré preukázali účel a použitie dotácie v zmysle VZN č. 76 a uzatvorených zmlúv. 
Bližšie informácie o kontrolných zisteniach sú uvedené v Správach o výsledkoch kontroly 
v jednotlivých subjektoch a sú súčasťou tejto správy. Prílohy týchto správ tvoria prijaté nápravné opatrenia jednotlivých subjektov na odstránenie zistených nedostatkov. 
V súčasnosti sa vykonáva kontrola v spoločnosti Tepelné hospodárstvo s.r.o., v ZŠ Mládežnícka 3, Košice a ukončuje sa kontrola v MŠ Trebišovská 11, Košice. 
I.	PODNETY VEREJNOSTI
•	Podnet FO týkajúci sa žiadosti o vysporiadanie vlastníckych práv – komunikácia Kosatcová 
ul. v Košiciach 
FO v marci 2010 zaslala žiadosť o vysporiadanie majetkových vzťahov k pozemku 
na oddelenie správy komunikácií MMK a na Mesto Košice. Šetrením bola preukázaná skutočnosť, že v priebehu roka 2010 až do polovice augusta 2011 príslušné oddelenia MMK občanovi neodpovedali. FO bola odpoveď zaslaná až po opätovnej požiadavke doručenej na ÚHK dňa 26. 07. 2011 a šetrení HK. Podnet bol opodstatnený. 
•	Interpelácia poslanca zo IV. rokovania MZ v Košiciach, dňa 19. 04. 2011 – Stredisko služieb škole, Nižná úvrať
Na základe doplňujúcej požiadavky poslanca k interpelácii boli vyžiadané dodávateľské  faktúry PO od SSŠ a odd. školstva MMK. PO realizovala stavebnú činnosť v týchto školských zariadeniach: MŠ Žižkova 4, MŠ Kalinovská 9, MŠ Jaltská 33 a ZŠ Galaktická 9. Na základe kontroly predložených dokladov bude po otvorení školského roka vykonaná fyzická obhliadka z titulu preverenia údajov. Výsledok tohto kontrolného šetrenia bude uvedený v nasledujúcej správe o činnosti HK. 
•	Anonymy na ZŠ Krosniansku 2 a Požiarnickú 3 v Košiciach na nedodržiavanie zákonov  a vyberanie peňazí na školskú jedáleň a na údržbu, kvalifikácia zamestnancov
Štatutári uvedených škôl boli požiadaní o vysvetlenia k daným anonymom. Písomné vyjadrenia boli doručené na ÚHK.

II.	PREHĽAD VYKONANÝCH KONTROL PODĽA SUBJEKTOV K  05. 09. 2011

III.	PREHĽAD PODNETOV OD OBČANOV MESTA KOŠICE K 05.09.2011

V Košiciach, 06. 09. 2011 

							Ing. Hana Jakubíková v. r 
					       Hlavný kontrolór mesta Košice

-	Text správy neprešiel jazykovou úpravou -